Hukumar Kula da Ƴan Gudun Hijira, Baƙi, Waɗanda suka rasa muhalli, ta Ƙasa

Hukumar kula da ƴan Gudun Hijira da baƙin haure da ƴan Gudun hijira ta ƙasa ( NCFRMI ), wacce a da aka fi sani da Hukumar ƴan Gudun Hijira ( NCFR ), hukuma ce ta Gwamnatin Tarayyar Najeriya, wacce aka kafa ta a ƙarƙashin doka ta hamsin da biyu 52 ta shekarar alif dubu ɗaya da ɗari tara da tamanin da tara 1989 a yanzu Cap.N21, Dokokin Tarayyar Najeriya, shekarar alif dubu biyu da huɗu 2004 (NCFRMI Act) don gudanar da al'amuran ƴan gudun hijira, da ƴan ci-rani a cikin Najeriya.Hukumar na ɗaya daga cikin hukumomi shida da ke ƙarƙashin kulawar ma’aikatar kula da jin ƙai da kula da bala’o’i da ci gaban al’umma ta tarayya Najeriya. Babban Kwamishinan tarayya ne yake  jagorantar Hukumar.

 Asali 

Gwamnatin tarayyar Najeriya ce ta kafa hukumar kula da ƴan gudun hijira da baƙin haure da ƴan gudun hijira ta ƙasa domin cika ƙudurin Majalisar Ɗinkin Duniya mai lamba ɗari uku da goma sha tara 319(IV) a ƙarƙashin sashe na talatin da biyar 35 na yarjejeniyar Majalisar Ɗinkin Duniya ta shekarar alif dubu ɗaya da ɗari tara da hamsin da ɗaya 1951.A da dai an san hukumar ce ta ke gudanar da al’amuran ƴan gudun hijira kawai amma daga baya tsohon shugaban Najeriya Cif Olusegun Obasanjo ya faɗaɗa ta a shekarar dubu biyu da biyu 2002. A  shekara ta alif dubu biyu da ashirin da ɗaya 2021, Shugaban ƙasa Muhammadu Buhari ya naɗa Hon.Imaan Sulaiman-Ibrahim a matsayin kwamishinan tarayya na hukumar.

 Jerin Kwamishinan dake wakiltar Hukumar 

Tsofin kwamishinonin  tarayya na hukumar da sabbin  sun haɗa da:

 Senata Bashir Garba Mohammed (Lado) 
 Mai girma. Iman Sulaiman Ibrahim 
 Hajiya Hadiza Sani Kangiwa.

Manazarta